Katedraal

**Katedraal** (ladina keeles *ecclesia cathedralis*, 'piiskopitooli kirik') ehk **toomkirik**, ka **[[piiskoplik kirik]]**, on piiskopkonna (diötseesi, eparhia) peakirik, see tähendab kirik, kus harilikult teenib piiskop ja mida peetakse piiskopkonna keskmeks. Kõigi katedraalide sisustuses on piiskopitool (vanakreeka καθἐδρα *kathedra*, ladina *cathedra*, slaavi *ка́федра*), mis traditsiooniliselt asub kõrgemal kohal altariruumi apsiidis.

Sõna "katedraal" on katoliku kirikus, õigeusu kirikus, anglikaani kirikus ja vanakatoliku kirikus kiriklik tiitel. Evangeelses kirikus nimetatakse kõige tähtsamaid kirikuid – enamasti on need peapiiskoppide või analoogsete ülemvaimulike kirikud – peakirikuteks. Ka protestantismis võidakse kasutada nimetust "piiskoplik kirik" või traditsiooni vaimus nende ajaloolisi, reformatsioonieelseid nimetusi (Ulmi toomkirik, Lübecki toomkirik jm). Kõrg- ja hiliskeskaegsel katoliku kiriku reeglipärasel piiskopil pidi olema kirik ja selles asuma tema kateeder. Katedraali juures toimis toomkapiitel. Katedraal paiknes mingis kohas ja selle koha järgi piiskoppi ning tema diötseesi ka nimetati. 11.–12. sajandi jooksul kujunesid katedraalilinnad piiskopkondade „pealinnadeks”, kus asusid piiskopi palee ja toomkapiitli hoonestu.

## Sõnavara
Nimetust *ecclesia cathedralis* kasutati esimest korda 516. aastal Tarragona kirikukogul, mis ei olnud oikumeeniline kirikukogu. 

Saksa ja itaalia keeleruumis nimetatakse paljusid katedraale toomkirikuiks (saksa keeles *Dom*, itaalia keeles *duomo*) või sõnaga *Münster*. Näiteid: Kölni toomkirik (*Kölner Dom*), Milano toomkirik (*Duomo di Milano*), Freiburgi ja Strasbourgi toomkirik (*Freiburger Münster*, *Straßburger Münster*). Neid sõnu võidakse siiski kasutada ka suuremate kirikute kohta, milles pole piiskopitooli, näiteks Ulmi toomkirik (*Ulmer Münster*). Skandinaavias luteri kirikus nimetatakse peakirikuid samuti toomkirikuiks: *domkirke* või *domkyrka*, näiteks Nidarose toomkirik (*Nidaros domkirke*), Uppsala toomkirik (*Uppsala domkyrka*), Turu toomkirik (*Turun tuomiokirkko*).

Kreeka õigeusu kirikus, kus kirikupea ja tähtsamad piiskopid kannavad metropoliidi tiitlit, on piiskopikiriku jaoks olemas väljend Μητροπολιτικός Ναός *Mitropolitikós Naós* 'metropoliidikirik'; kloostrite peakirikuid ja suuri linnakirikuid nimetati καθολικό *[[katholikon]]* ('ühine', 'üldine'). Viimati nimetatule vastab slaavi keeleruumis nimetus *собор*, mis võib tähendada nii piiskopikirikut kui ka muud tähtsat kirikut ja mida on eesti keelde sageli tõlgitud sõnaga katedraal (*Дмитриевский собор* Vladimiri Püha Dimitri katedraal, *Собор Рождества Пресвятой Богородицы* Suzdali Jumalaema Sündimise katedraal jt) või peakirik.

Keskaegsetes allikates esinevad katedraali tähenduses väljendid *ecclesia maior* – 'suur kirik', *ecclesia mater* – 'emakirik', *ecclesia principalis* – 'peakirik', *ecclesia senior* – 'vanem kirik', *ecclesia matrix* – 'algkirik'.

## Eesti katedraalid


Pilt:Tallinn St Peter and St Paul's Cathedral - facade.jpg|Roomakatoliku kiriku Tallinna Peeter-Pauli katedraal
Pilt:EAOC Church in Tallinn.IMG 4774.JPG|Eesti Apostlik-Õigeusu Kiriku Tallinna Püha Siimeoni ja Naisprohvet Hanna kirik
Pilt:Tartu asv2022-04 img71 Assumption Church.jpg|Eesti Apostlik-Õigeusu Kiriku Tartu Jumalaema Uinumise katedraalkirik
Pilt:Estonia parnu church (cropped).jpg|Eesti Apostlik-Õigeusu Kiriku Pärnu Issandamuutmise kirik

Pilt:Narva asv2022-04 img03 Resurrection Church.jpg|Moskva Patriarhaadi Eesti Õigeusu Kiriku Issanda Ülestõusmise peakirik Narvas
Pilt:Tartu asv2022-04 img08 Toomkirik.jpg|Keskajal Tartu piiskopkonna katedraalkirik Tartu toomkirik
Pilt:Haapsalu castle.jpg|Keskajal Saare-Lääne piiskopkonna katedraalkirik Haapsalu toomkirik


## Katedraale mujal maailmas


Pilt:Catedral_de_Salta_1.jpg|Salta katedraal Argentinas
Pilt:Petersdom von Engelsburg gesehen.jpg|Rooma Peetri kirik Vatikanis
Pilt:Notre-dame-de-paris_nuit_f.jpg|Jumalaema kirik Pariisis
Pilt:Kölner Dom - Westfassade 2022 ohne Gerüst-0968.jpg|Kölni toomkirik Saksamaal
Pilt:Helsinki July 2013-27a.jpg|Helsingi toomkirik Soomes
Pilt:Ulm_Minster.jpg|Ulmi toomkirik Saksamaal
Pilt:Cathedrale de wells front ouest.JPG|Wellsi katedraal Somersetis Inglismaal
Pilt:Catedral de Salisbury, Salisbury, Inglaterra, 2014-08-12, DD 56.JPG|Salisbury katedraal Inglismaal 
Pilt:Catedral Metropolitana de Sao Paulo 3 Brasil.jpg|Catedral da Sé de São Paulo Brasiilias
Pilt:Portal_of_the_Cathedral_of_Bilbao.jpg|Santiago katedraali portaal Hispaanias
File:Krakow 35.jpg|Waweli katedraal Krakówis Poolas
Pilt:Cathedral and Campanary - Pisa 2014 (2).JPG|Pisa toomkirik, katoliku kiriku Pisa peapiiskopkonna katedraal
Pilt:LincolnCathedralWest01.jpg|Lincolni katedraal, anglikaani kiriku Lincolni piiskopkonna katedraal
Pilt:Katholische Hofkirche.jpg|Katholische Hofkirche, katoliku kiriku Dresdeni-Meißeni piiskopkonna katedraal


## Vaata ka

## Viited